# Falles 2015

Les Falles de València de l'any 2015 se celebraran del 15 al 19 de març. Na Jordana va aconseguir el tercer ninot indultat a la categoria infantil en cinc anys, amb una obra de Joan S. Blanch, que també va guanyar el mateix guardó amb la mateixa comissió l'any anterior.

## La Crida

L'acte on la Fallera Major de València anuncia l'inici de les falles va realitzar-se el 22 de febrer de 2015. Este any l'acte va destacar per l'intent de l'alcaldessa de València, Rita Barberà, per realitzar el seu discurs en valencià, donant com a resultat un parlament ple d'errades gramaticals, frases incloncluses i castellanismes evidents que va ser criticat i parodiat a internet. Una de les paraules més repetides al discurs, el caloret (per la caloreta), va ser trending topic a les xàrcies socials i motiu de diferents mem. Per la seua banda, Barberà demanà disculpes l'endemà i atribuí el surrealista discurs al fet de quedar-se en blanc i no saber què dir. L'Acadèmia Valenciana de la Llengua va aprofitar l'avinentesa per a recordar que caloret és una paraula que no existix, tot preferint caloreta, calforeta o calentoreta, totes femenines.

## El caloret

La viralitat de la frase de Barberà va continuar durant el mes faller, i fou motiu de paròdia en algunes de les carrosses de la cavalcada del ninot, celebrada el diumenge 1 de març. Aquell mateix dia es va fer la primera mascletà a la Plaça de l'Ajuntament de València, en què membres del Partit Popular de la Comunitat Valenciana van repartir unes xapes amb la inscripció I love caloret faller, en un intent de capgirar l'errada de l'Alcaldessa de València presentant-la com un factor humanitzador de la seua figura.

## Premis al monument a secció especial

| Premi | Comissió |
| 1r premi | Falla 34 - Plaça del Pilar |
| 2n premi | Falla 197 - Monestir de Poblet-Aparicio Albiñana |
| 3r premi | Falla 12 - Convent Jerusalem-Matemàtic Marçal |
| 4t premi | Falla 22 - Exposició-Misser Mascó |
| 5è premi | Falla 1 - Plaça del Mercat |
| 6è premi | Falla 14 - Almirall Cadarso-Comte d'Altea |
| 7è premi | Falla 177 - Sueca-Literat Azorín |
| 8è premi | Falla 28 - Cuba-Literat Azorín |
| 9è premi | Falla 187 - Regne de València-Duc de Calàbria |
| 10è premi | Falla 9 - Plaça de Na Jordana |
| 11è premi | Falla 112 - Malvarrosa-A. Ponz-Cabite |

### Premi d'enginy i gràcia

| Premi | Comissió |
| 1r premi | Falla 197 - Monestir de Poblet-Aparicio Albiñana |
| 2n premi | Falla 187 - Regne de València-Duc de Calàbria |
| 3r premi | Falla 34 - Plaça del Pilar |

## Premis al monument a secció Primera A

| Premi | Comissió |
| 1r premi | Falla 44 - Mestre Gozalbo - Comte Altea |
| 2n premi | Falla 89 Sant Vicent - Periodista Azzati |
| 3r premi | Falla 84 - Gravador Esteve-Ciril Amorós |

## Referències

* ↑ Fallas 2015: Las fallas de la plaza del Ayuntamiento de Valencia repiten artistas Manolo García cumple los pronósticos y levantará con vareta un león del Congreso, mientras Ceballos y Sanabria recrearán a los pintores valencianos más célebres - notícia a Levante-EMV del 15 de març de 2014 (castellà)
* ↑ Ninot Indultat Infantil 2015: Na Jordana se salva de las llamas La obra de Joan Blanch lleva por título 'Festes de carrer' y era la favorita para salvarse de las llamas - notícia a ABC del 14 de març de 2015 (castellà)
* ↑ Na Jordana cumple las quinielas «Festes al carrer» supone el segundo Ninot Indultat consecutivo para Joan S. Blanch - notícia a Levante-EMV del 15 de març de 2015 (castellà)
* ↑ El 'caloret' de Rita enciende las redes en defensa del valenciano notícia a ValenciaPlaza del 22 de febrer de 2015 (castellà)
* ↑ El 'caloret' de Rita Barberá notícia a El Mundo del 23 de febrer de 2015 (castellà)
* ↑ Los mejores 'memes' del 'caloret' de Rita Barberá a El Diario.es del 23 de febrer de 2015 (castellà)
* ↑ Consecuencias (o no) del #caloret a El Mundo del 24 de febrer de 2015 (castellà)
* ↑ La AVL prefiere ´caloreta´, ´calforeta´ o ´calentoreta´ Aseguran que el error «grave» de Barberá fue masculinizar calor, algo propio de la lengua castellana, y asegura que «la caloreta» hubiera sido aceptable lingüísticamente - notícia a Levante-EMV del 25 de febrer de 2015 (castellà)
* 1 2 3 El PP aviva 'el caloret' de Rita Miembros de la corporación municipal y asesores del PP lucen chapas con el lema 'I Love Caloret faller' en la primera 'mascletà' para rentabilizar los errores de la alcaldesa - notícia a El Mundo del 2 de març de 2015 (castellà)
| Precedit per: Falles 2014 | Falles 2015 | Succeït per: Falles 2016 |